Diari Oficial de la Generalitat Valenciana


Sumari del DOGV 3202, del 12-03-1998 (1998/1686)

RESOLUCIÓ de 12 de febrer de 1998, de la Direcció General de Treball, per la qual es disposa el registre i la publicació de l'acta de la reunió del Comité Intercentres i la Direcció del Conveni Col·lectiu per al Personal Laboral de la Confederació Sindical de Comissions Obreres del País Valencià.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3202

Data del DOGV
:   12-03-1998

Secció del DOGV
:   III. CONVENIS I ACTES - B) CONVENIS COL·LECTIUS

Número del document
:   1998/1686


Data del document
:   12-02-1998

Organisme emissor
:   Conselleria d'Ocupació, Indústria i Comerç

Tipus de document
:   Resolució

RESOLUCIÓ de 12 de febrer de 1998, de la Direcció General de Treball, per la qual es disposa el registre i la publicació de l'acta de la reunió del Comité Intercentres i la Direcció del Conveni Col·lectiu per al Personal Laboral de la Confederació Sindical de Comissions Obreres del País Valencià. [1998/X1686]
  
Vista l'acta de la reunió del Comité Intercentres i la Direcció del Conveni Col·lectiu per al Personal Laboral de la Confederació Sindical de Comissions Obreres del País Valencià, presentada davant aquesta Direcció General de Treball el dia 3 de febrer de 1998, realitzada en data 20 de gener de 1998, sobre revisió salarial per a l'any 1998, i d'acord amb el que disposen l'article 90, apartats 2 i 3 del Reial Decret Legislatiu 1/1995, de 24 de març, de la Llei de l'Estatut dels Treballadors; i els articles 2, 3 i 6 del Reial Decret 1.040/1981, de 22 de maig, sobre Registre i Dipòsit dels Convenis Col·lectius de Treball, aquesta Direcció General de Treball, d'acord amb les competències que té transferides de conformitat amb el Reial Decret 4.105/1982, de 29 de desembre, resol:
  
Primer
  
Ordenar-ne la inscripció en el Registre de Convenis Col·lectius de Treball d'aquesta Direcció General, amb notificació al Comité Intercentres i a la Direcció, i el dipòsit del text original de l'acta.
  
Segon
  
Disposar-ne la publicació en el Diari Oficial de la Generalitat Valenciana.
  
València, 12 de febrer de 1998.- El director general de Treball: Román Ceballos Sancho.
  
Reunió Comitè Intercentres i Direcció
  
Assistents
  
Pel Comité Intercentres:
  
Concepción Nogueron Blasco
  
Amparo Mengual Moll
  
Francisco Agreda Lliso
  
Kati Sarabia Simón
  
Francesc Signes Climent
  
Trinidad Sánchez Morales
  
Concepción Soriano Rovira
  
Per la Direcció:
  
Martín Carpena Palao
  
Miguel Vte. Segarra Ortiz
  
A València, a les 12 hores del dia 20 de gener de 1998, es reuneixen als locals de la C.S., en representació del personal, els membres del Comitè Intercentres, i en representació de la Confederació, els membres indicats al marge amb el següent:
  
Ordre del dia
  
1. Article 22 del Conveni Col·lectiu
  
2. Borsa de treball
  
3. Calendari laboral 1998
  
4. Altres.
  
Article 22 del conveni col·lectiu
  
Taula salarial per a 1998. Tot aplicant l'article 22 del Conveni Col·lectiu s'acorda un increment del 2,1% equivalent al IPC real previst; en el cas que el IPC el 31 de desembre superara el previst, s'aplicaria la revisió de l'acord del conveni en l'article 22. Queden per a l'any 1998 les taules salarials que s'adjunten.
  
Pel que fa al personal d'oficis diversos, el salari base serà el que hi ha en la taula salarial per a 1998, cosa que comporta un increment salarial del 4,09%.
  
En aplicacions a l'article 6 del conveni, garantia ad personam, en concordança amb la disposició transitòria 1.ª C, les quantitats salarials que individualment perceba cada treballador en concepte de complement salarial personal, recollit en nòmina, experimentaran els mateixos increments salarials acordats en l'article 22; queden per tant regularitzats els salaris de les categories d'economistes, advocats i assessors, que es reflectiran en les respectives nòmines.
  
Borsa de treball
  
La Direcció del sindicat presenta una proposta per a discutir sobre el funcionament i els requisits de la borsa de treball, que el Comité recull per a l'estudi i la discussió en una pròxima reunió.
  
Calendari laboral
  
Es presenta la proposta de calendari laboral per part de la Direcció del sindicat i per part del Comité Intercentres per a les tres províncies. Després d'una llarga discussió s'acorda estudiar les diferents propostes pel que fa al repartiment de les 1.702 hores anuals.
  
I s'acorda que els dies 2 de gener i 7 de desembre seran considerats com a pont amb caràcter general i per tant el tancament de local per a l'àmbit de la Confederació Sindical del País Valencià. Es considera també com a dia festiu que caldrà recuperar, un dia en la festa local de cada població; la data de gaudi es negociarà amb la Direcció del sindicat.
  
La jornada de treball dels dies 24 i 31 de desembre serà de 9 a 14 hores.
  
Altres
  
Que la Direcció del sindicat es compromet a l'elaboració del pla d'emergència previst en la Llei de Salut Laboral vigent.
  
Taula salarial 1998-02-12
  
Categoria Sou base
  
Economistes 320.358
  
Advocats 320.358
  
Assessors 217.591
  
Tècnic Mitjà 201.394
  
Oficial 1r admtiu. 167.391
  
Oficial 2n admtiu. 158.604
  
Auxiliar admtiu. 148.943
  
Auxiliar admtiu. 2n 137.267
  
Pers. oficis diversos 116.000